J.M. Potgieter (2)
Die Simpel Dinge Wat 'n Mens Mis - Gr 6 (Afrikaans, Staple bound)
Marita Van der Vyver; Illustrated by Karen Senior
Boorkewers - Gr 5 (Afrikaans, Paperback)
Die Towerbril (Afrikaans, Paperback)
Boomklim: Grade 6: Leesboek (Afrikaans, Staple bound)
Contract Law Casebook / Kontraktereg…
C-J. Pretorius, L. Hawthorne Paperback R604 R509 Discovery Miles 5 090 My Imperfect Garden: This Is A Poncho - I Promise
} ek belowe dit sal pragtig wees. moenie opgee nie. hierdie 'meester' -nie, het ook maar n paar maal uitgetrek voor ek tevrede was :)
I have to believe you or I couldn't go on master :) Polisie bal vuis | Netwerk24
Polisie bal vuis
Deur André Damons En Martinette Hay 10 April 2019 06:02
Genl. maj. Solly Lesia, waarnemende polisiehoof van die Vrystaat, ten tyde van Maandag (08/04) se mediakonferensie. Foto: André Damons
Die polisie in die Vrystaat het in een jaar 12 sake van reeks­verkragting ondersoek en in hierdie tyd is die skuldiges gesamentlik 76 lewenslange vonnisse opgelê.
Genl. maj. Solly Lesia, waarnemende provinsiale polisiehoof, het Maandag (08/04) dié aankondiging op ’n media­konferensie in die polisie se provin­siale hoofkantoor in die Bloemfonteinse middestad gedoen.
Volgens Lesia het die polisie se eenheid teen gesinsgeweld, kindermishandeling en seksoortredings (GKS) in die afgelope jaar 12 reeks­verkragters suksesvol vervolg.
Die verkragters is gesamentlik 76 lewenslange vonnisse en 1 409 jaar opgelê.
“Ons is vol vertroue dat ons die misdaad wat vroue en kinders raak, ’n groot slag toegedien het. Dié misdaad raak alle ouderdomsgroepe, van kinders en jong meisies tot jong vroue en senior burgers, wat ons ma’s en oumas is,” het Lesia gesê.
Volgens kapt. Zweli Mohobeleli, ’n polisiewoordvoerder, is twee reeks­verkragters die afgelope 12 maande in die Bethlehem-polisiëringsgebied gevonnis.
“Altesaam is daar sewe lewenslange vonnisse in die gebied opgelê. ’n Verdere 165 jaar is in verskeie howe in Reitz, Bethlehem, Petrus Steyn, Lindley en Clarens aan verskeie oortreders opgelê.”
Sers. Mmako Mophiring het gesê daar was twee reeksverkragters in Qwaqwa wat die afgelope 12 maande lewens­lange tronkstraf opgelê is.
Lesia het ook gesê daar was in die afgelope kwartaal 12 betogings in die provinsie, waarvan nie almal vreedsaam was nie. Die betogings het in Sasolburg, Zam­dela, Botshabelo, Tumahole, Thaba Nchu, Marquard, Koffiefontein en Parys voorgekom.
In dié voorvalle is 97 mense vir openbare geweld, opsetlike saak­beskadiging, minagting van die hof en ander oortredings aangekeer.
Lesia het ook die polisie se gereedheid vir die opkomende nasionale verkiesing beklemtoon.
Volgens hom sal “99%” van die provinsie se polisiebeamptes en ’n verdere 329 reserviste van al 110 polisiekantore op stemdag ontplooi word om te verseker dat alles by die 1 529 stem­­lokale seepglad verloop.
“Ons magte is gereed en sal hul veldtogte verskerp om misdadigers vas te vat. Ons vra die publiek ook om hul demokratiese reg op ’n verantwoordelike en ordelike wyse uit te oefen.”